দেশে মানবতাবিরোধী অপরাধের বিচার শুরুর প্রাক্কালে জামায়াতে ইসলামী বাংলাদেশের ৫ নেতা যুক্তরাষ্ট্র সফরে যাচ্ছেন।  ১৯৭১ সালে মুক্তিযুদ্ধে মানবতাবিরোধী অপরাধের দায়ে জামায়াতের শীর্ষ নেতাদের বিচারপ্রক্রিয়া  সম্পর্কে যুক্তরাষ্ট্র সরকার ও কংগ্রেসের সংশ্লিষ্টদের কাছে মতামত জানানো ছাড়াও যুক্তরাষ্ট্রের মুসলিম উম্মাহর নেতাদের সঙ্গে এ ব্যাপারে তারা কথা বলবেন।  জামায়াতে ইসলামীর সংশ্লিষ্ট একটি সূত্র এ তথ্য জানায়।  যুক্তরাষ্ট্রে যেতে প্রস্তুতি নেওয়া নেতারা হলেন মীর কাশেম আলী, ব্যারিস্টার আবদুর রাজ্জাক, জসিমউদ্দিন সরকার, ব্যারিস্টার হামিদ হোসেন আজাদ ও ব্যারিস্টার আমিনুল ইসলাম।  এদের মধ্যে ব্যারিস্টার হামিদ হোসেন আজাদ লন্ডন থেকে প্রতিনিধিদলের সঙ্গে যোগ দেবেন। তিনি জামায়াতের ছাত্র সংগঠন শিবিরের সাবেক সভাপতি। …